stanford-oval/wikipedia huggingface dataset:
Nature

| --- | --- |


שער הגיליון 7617
 סוגה:  ספרות מדעית 
 מו"ל:  Nature Portfolio, הוצאת שפרינגר 
 תאריכי הופעה:  4 בנובמבר 1869 – הווה (155 שנים) 
 שפה:  אנגלית 
 מערכת:  לונדון 
 מדינה:  הממלכה המאוחדת 
 ISSN:  1476-4687, 0028-0836
 www.nature.com
 
Nature הוא כתב עת מדעי שבועי רב-תחומי בריטי, שפורסם לראשונה ב-4 בנובמבר 1869. כתב עת זה הוא מהוותיקים ומהמפורסמים ביותר בעולם, ובשנת 2018 הוא אף היה כתב העת המדעי המצוטט בעולם אשר יוחס לו אימפקט פקטור של 43.070. הסטנדרטים הגבוהים אותם קובעים העורכים של כתב העת גורמים לכך שפחות מ-8% מהמאמרים אשר מוגשים לכתב עת מתקבלים אליו.
אף על פי שמרבית כתבי העת המדעיים כיום מצומצמים לנושאים מסוימים, Nature עדיין מפרסם מאמרי מחקר מקוריים במגוון רחב של תחומים מדעיים (כך נוהגים גם מספר מצומצם של כתבי עת שבועיים אחרים כמו Science ו-PNAS). ברוב תחומי המחקר המדעי, רבות מן ההתקדמויות החדשות החשובות מדי שנה מפורסמות כמאמרים או מכתבים ב-Nature. בין פריצות הדרך המדעיות הרבות שפורסמו ב-Nature: גילויי קרני ה-X, מבנה הסליל הכפול של ה-DNA והחור באוזון. באסטרונומיה וקוסמולוגיה פיזיקלית רוב ההתקדמויות הרציניות מפורסמות בכתבי עת מומחים, אך לעיתים קרובות מפורסמים ב-Nature מכתבים למטרות פרסום, ובמיוחד כדי לקבל תשומת לב מהתקשורת.
קהל היעד העיקרי של כתב העת הוא מדעני מחקר, אך סיכומי המאמרים והמאמרים המתלווים הופכים רבים מן המאמרים החשובים ביותר למובנים למדענים מתחומי דעת שונים מתחום הדעת אליו משתייך המאמר, ולציבור הרחב.
ככתבי עת מדעיים מקצועיים אחרים, המאמרים המפורסמים עוברים תהליך של ביקורת עמיתים לפני הפרסום. עם זאת, ב-Nature המאמרים המוצעים עוברים תהליך ניפוי ראשוני על ידי העורך והם נשלחים לביקורת רק אם מוחלט שהם מטפלים בנושא אקטואלי או שהם פורצי דרך במידה מספקת בנושא לא רגיל. כתוצאה מכך רוב המאמרים המוצעים נדחים ללא ביקורת.
הערות שוליים

↑  Huxley, T. H. (1869). Nature: aphorisms by Goethe. Nature, 1, 9-11.
↑  "Nature". 2018 Journal Citation Reports. Web of Science (Science ed.). Clarivate Analytics. 2019.
↑  "Getting published in Nature : For authors and referees : Nature". nature.com. Retrieved 18 June 2017.
| --- | --- |
בקרת זהויות :  NLI: 987007364986005171  PLWABN: 9810576685305606  BIBSYS: 3038002  CANTIC: a18274985  GND: 4499779-6  LCCN: n90725469  NDL: 001097666  NSK: 000070736  SUDOC: 078639247  VIAF: 193146331915918691819   WorldCat (עם VIAF): 193146331915918691819 
ערך זה הוא קצרמרבנושא מדעים. אתם מוזמנים לתרום לוויקיפדיה ו.
Call of Duty: Black Ops Cold War

| --- | --- |

עטיפת המשחק
 כללי
 תאריך הוצאה:  13 בנובמבר 2020
 סוגה:  משחק ירי בגוף ראשון
 פיתוח:  Treyarch‏, Raven Software
 הוצאה לאור:  Activision
 ארץ מקור:  ארצות הברית 
 שפות:  אנגלית, רוסית 
 סדרה:  Call of Duty
 דרישות תוכנה
 מנוע משחק:  IW
 מצבי משחק:  שחקן יחיד, מרובה משתתפים
 פלטפורמות:  Microsoft Windows  PlayStation 4  PlayStation 5  Xbox One  Xbox Series X/S
 אתר רשמי
 
Call of Duty: Black Ops Cold War הוא משחק וידאו מסוג יריות בגוף ראשון, שפותח על ידי החברות Treyarch ו-Raven Software והוצא לאור על ידי חברת Activision. המשחק שוחרר ב-13 בנובמבר בשנת 2020 בכל רחבי העולם, עבור הפלטפורמות Microsoft Windows, PlayStation 4, PlayStation 5, Xbox One ו-Xbox Series X/S. המשחק Call of Duty: Black Ops Cold War הוא המשחק השישי בסדרת ה-Black Ops והמשחק ה-17 בסדרת כל משחקי Call of Duty. עבור חברת Treyarch זהו המשחק השביעי בסדרת Call of Duty שהיא בתפקיד המפתחת הראשית שלו, ובעבור חברת Raven Software הוא השני.
במשחק Call of Duty: Black Ops Cold War הסיפור במצב משחק ה-Campaign (ניהול מסע) מתרחש במהלך תחילת שנות ה-80 של המאה ה-20, בתקופת המלחמה הקרה. הסיפור מתמקד במרדף אחר מרגל סובייטי כביכול, שמכונה פרסאוס, שמטרתו היא לחתור תחת ארצות הברית ולהטות את מאזן הכוחות במלחמה לטובת ברית המועצות. במהלך משחק ה-Campaign, השחקן משחק בתור דמות שמכונה "בל", שגויסה ל-CIA על ידי הקצין ראסל אדלר בעבור כח משימה שמטרתו לתפוס את המרגל פרסאוס. במהלך הסיפור ישנן דמויות שחוזרות ממשחקי ה-Black Ops הקודמים, ביניהן אלכס מייסון, פרנק וודס וג'ייסון הדסון, כאשר בחלק מהמשימות ניתן לשחק בתור אלכס מייסון. בסוג משחק הרב משתתפים, מעבר למצבי המשחק והמפות שהיו קיימים כבר במשחקים הקודמים בסדרה, נוספו כמה מצבי משחק חדשים ומפות חדשות. במשחק קיים תוכן עונתי בדומה לקודמו בסדרה "Call of Duty: Modern Warfare"(אנ') משנת 2019, שכולל Battle Pass, מפות וכלי נשק שנוספים בכל עונה.
במקור המשחק פותח על ידי החברות Raven Software ו- Sledgehammer Games ולא הייתה כוונה לשייכו לתת-הסדרה Black Ops. עם זאת, מחלקת הפיתוח סבלה מאי-הסכמות בין שני הצוותים המובילים (Raven ו- Sledgehammer), מה שהוביל את חברת Activision להכניס את חברת Treyarch במקום Sledgehammer Games בתור מפתחת ראשית לצד Raven Software. שיווק המשחק החל באוגוסט 2020 וחודשיים לאחר מכן יצאה גרסת בטא של מצב המשחק רב משתתפים. Call of Duty: Black Ops Cold War קיבל ביקורות חיוביות ממבקרים ונחשב להצלחה מסחרית.
משחקיות > Campaign (ניהול המסע)

במשחק Call of Duty: Black Ops Cold War הסיפור ב-Campaign מתרחש במהלך תחילת שנות ה-80 של המאה ה-20, בתקופת המלחמה הקרה. הסיפור עוקב אחר ראסל אדלר, חייל בכוחות המיוחדים של צבא ארצות הברית שהופך לפעיל ביחידת מבצעים מיוחדים של ה-CIA, שמשימתו היא לעצור פעילות של קבוצה קיצונית מברית המועצות בשנת 1981. הסיפור מושפע מאירועים אמיתיים ומתרחש במקומות כגון טורקיה, מזרח ברלין, וייטנאם ומטה הפיקוד של הק.ג.ב. בנוסף לדמות של אדלר, בסיפור אנו רואים דמויות בחזרו ממשחקי Black Ops קודמים כגון מייסון, וודס והדסון, אך גם דמויות חדשות כגון סימס שהוא חברו של אדלר, לאזאר מהמוסד שמארגן דברים לא חוקיים ופארק שהיא סוכנת MI6. עבור ה-Campaign, השחקנים מקבלים דמות מותאמת אישית ששם הקוד שלה הוא "בל", ולה ניתן לקבוע לאיזה יחידת מודיעין היא שייכת, גוון עור, לאום ומין, כמו גם תכונות אישיות שונות המספקות הטבות במשחק. ל-Campaign ישנם כמה סיומים שונים, תלוי בבחירות שהשחקן עשה במהלך הסיפור.
משחקיות > משחק מרובה משתתפים (Multiplayer)

למצב משחק המרובה משתתפים נוספו מפות חדשות מעבר למפות שחזרו ממשחקים קודמים בסדרה, שתואמות לכמות השחקנים הרגילה של 6 נגד 6 וגם לכמות שחקנים עבור קרב גדול יותר של 12 נגד 12. למשחק נוסף גם מצב קרב חדש שנקרא "FireTeam" (בתרגום חפשי לעברית: קבוצת אש) שתומך בכמות של עד 40 שחקנים באותו המשחק. גם המערכת של "Create a Class" (יצירת מחלקה) שהייתה במשחק Modern Warfare חזרה, עם שני שינויים משמעותיים: השדרוגים בשדה הקרב מיושמים בתור חלק מה-loudout (תבנית ששחקן מכין מראש הכוללת כלי נשק ואביזרים) של המחלקה, ולכל מחלקה ניתן לבחור קלף "wildcard" מבין ארבע אפשרויות: Gunfighter (מאפשר לצרף 8 אביזרים לנשק הראשי), Perk Greed (מאפשר שימוש של 2 הטבות מאותו סוג לסכום כולל של 6 הטבות), Danger Close (מכפיל את כמות רימוני היד), או Lawbreaker (מאפשר לשלב כל סוג נשק או הטבה בכל משבצת). כמו במשחק Modern Warfare, ניתן לשחק יחד בין הפלטפורמות השונות (Cross-Platform). הדרגות ב-Cold War משולבות ביחד עם הדרגות של ה-Warzone(אנ') וה-Modern Warfare(אנ').
משחקיות > זומבים

ב-Call of Duty: Black Ops Cold War מצב משחק הזומבים מכיל עלילה חדשה שהכותרת שלה היא "Dark Aether", שהיא מרחיבה את סיפור ה"Aether" המקורי מהמשחק Black Ops 4, אך עדיין תואמת לנרטיב של ה-campaign. במשחק הזומבים השחקן אינו משחק בדמויות שקבועות מראש, אלא הוא בוחר Operator (דמויות אשר השחקן מקבל בעבור השלמת משימות או קנייה בחנות המשחק שאינן משפיעות על היכולות) מתוך אלו שהוא השיג במשחק המרובה משתתפים, שיהיה חלק מצוות תגובה של ה-CIA שמכונה "Requiem" (תרגום חפשי: תפילת אשכבה). ההתקדמות בדרגות ב-Cold War משותפת גם למצב הזומבים וגם למצב במרובה משתתפים, כמו כן גם כלי נשק, שדרוגים בשדה הקרב ו-scorestreaks (עזרים שהשחקן מקבל בזמן המשחק כתוצאה מרצף של הריגות מבלי להיפסל) משותפים לשניהם. לזומבים ב-Cold War חזרו מכניקות ממשחקי הזומבים של קודמיו כגון קופסאות מסתורין, Pack-a-Punch והטבות קרב למיניהן. לראשונה במשחק הזומבים, שחקנים יכולים לבחור באפשרות "exfil" שתיתן לשחקנים להתמודד מול גלים מהירים, בהם כמות גדולה של אויבים שהם חייבים לנצח על מנת לסיים את המשימה. סביב המפה גם מפוזר מידע מודיעיני ששחקנים יכולים למצוא ובכך לחשוף נתונים על הסיפור.
פיתוח

ב-18 במאי 2019, אתר האינטרנט Kotaku(אנ') דיווח כי המשחק נמצא במהפך עקב מתח בלתי פוסק בין Raven Software ל-Sledgehammer Games (שתי המפתחות הראשיות של המשחק). שני מקורות תיארו את המשחק כ"קטסטרופה". בתגובה לכך, חברת Activision הקצתה את חברת Treyarch כמפתחת הראשית לצד Raven במקום Sledgehammer Games. השינוי הוביל לפיתוח מהיר בהרבה ביחס למצב הקודם, בעיקר מפני שכל סטודיו פיתוח לקח פיקוד על חלקים שונים של המשחק.
ב-4 באוגוסט 2020, Activision אישרו שמשחק חדש מסדרת Call of Duty מתוכנן לצאת לאור בשנת 2020 ושהוא מפותח על ידי Raven Software ו-Treyarch. זה היה המשחק הראשון מאז שיצא Modern Warfare 3 שפותח על ידי שתי חברות ביחד. עבור Raven Software זהו המשחק הראשון שהיא בתפקיד המפתחת הראשית, בעוד שבחלק מהמשחקים הקודמים היא רק סייעה בפיתוח. נשיא Activision רוב קוסטיץ' אישר שלמשחק Cold War יהיה קשר הדוק עם המשחקים Call of Duty: Modern Warfare(אנ') משנת 2019 ו-Call of Duty: Warzone(אנ').
מנהל הקריאייטיב הבכיר של חברת Raven Software, דן וונדרק, הגה את הרעיון של כמה סיומים שונים לסיפור ה-campaign, "כאשר התחלנו ליצור את הסיפור, ישר היו לנו כמה רעיונות לסיומים. וזה ממש עזר ... אבל ידענו מיד שרצינו לעשות את זה. לגמרי אהבתי את הרעיון שנוכל להוקיר מעט את המשחק Black Ops 2 על ידי יצירתם [כמה סיומים]."
שיווק

שיווק והכרזות על משחקים מסדרת Call of Duty בדרך כלל אירעו בין מאי לאפריל לפני שחרורו של המשחק בסתיו. עם זאת, באוגוסט 2020, Activision החלה לשחרר הצצות למשחק עם משחק מציאות חלופית. מגוון יוטיוברים שקשורים לקהילת Call of Duty קיבלו במשלוח חבילות. לאחר שאושר להם לפתוח את החבילות ב-10 באוגוסט 2020, קיבלו את פניהם מקרן שקופיות, 10 שקופיות לכל חבילה ומנשר. החל מ-14 באוגוסט 2020, המשחק שווק לאחר שהצופן הראשוני נפתר, על ידי שידול מעריצים כדי לפתור צפנים וחידות באתר pawntakespawn.com. האתר איפשר למעריצים לצפות בקלטות VHS אשר מכילות קטעי חדשות וקטעי וידאו מהשנים המקבילות לאורך המלחמה הקרה. במהלך קלטות ה-VHS, במרווחי זמן אקראיים, הופיעו שילובים של שני מספרים דרך צינורות Nixie, אשר נדרשו על מנת לפצח צופן, בנוסף לקבוצה אחת של קואורדינטות שנמצאה בכל קלטת אשר הובילה למיקום במפה של משחק ה-Warzone(אנ').
ב-19 באוגוסט 2020, ברגע שכל הצפנים נפתרו, טריילר המשחק נחשף. הטריילר מכיל קטעים מתוך ראיון עם מודיע ועריק סובייטי מהק.ג.ב לשעבר, יורי בזמנוב, שדן על צעדים אקטיביים(אנ'), שנלקח מתוך ראיון משנת 1984 עם תאורטיקן קונספירציה ג. אדוארד גריפין. החשיפה העולמית של המשחק הייתה ב-26 באוגוסט 2020.
החל מ-22 בספטמבר 2020, משחק מציאות חלופית חדש נוסף לאתר pawntakespawn.com, אשר נתן הצצה למצב משחק הזומבים, החל כאשר יוטיוברים שמתמקדים ב-Call of Duty כגון NoahJ456 ו-MrDalekJD קיבלו חבילות שבהם יש טכנולוגיות משנות ה-80 ועוד צפנים שצריך לפתור. החשיפה הרשמית של מצב הזומבים הייתה ב-30 בספטמבר.
הזמנות מוקדמות של כל אחת ממהדורות משחק ה-Cold War העניקו גישה מוקדמת לגרסת הבטא של המשחק, מארז כלי נשק ומארז אופרטור של Frank Woods עבור המשחקים Call of Duty: Modern Warfare(אנ') ו-Call of Duty: Warzone(אנ'). מהדורת המשחק האולטימטיבית (Ultimate Edition) מעניקה 3 מארזים קומסטיים עבור הדמויות, בנוסף לגישה לעונה הראשונה של ה-Battle Pass של ה-Cold War.
שיווק > מחלוקות

האתר CBR.com דיווח שטריילר ההצצה הוחרם בסין בשל תיאור של שנייה אחת של ההפגנות בכיכר טיין-אן-מן ב-1989. טריילר ערוך פורסם במקום הקודם ברחבי העולם. אנדי צ'לק כתב באתר PC Gamer: "אי אפשר גם לטעות באירוניה של צנזורה פעילה בטריילר פרומו למשחק שהתיוג שלו הוא פשוטו כמשמעו "לדעת את ההיסטוריה שלך"."
מאמר מערכת על ידי איאן ווקר באתר Kotaku(אנ') מאשים את Call of Duty בלגיטימציה של השקפותיו של בזמנוב כאשר הוא כלל קטעים של הראיון שלו עם גריפין מתוך הטריילר מאוגוסט. אחת מבין התלונות שהיו לו היא שהשקפותיו של בזמנוב פעלו כמגנט עבור תיאוריות קונספירציה ואישיות של הימין הקיצוני, ושחברת Activision הציגה את הראיון של בזמנוב ללא ההקשר המתאים ושבזמנוב עצמו החזיק בדעות שווקר טען שהיו בימין הקיצוני.
שיווק > תוכן לאחר ההשקה

כל התוכן הניתן להורדה (DLC) עבור המשחק, בשביל מצבי משחק הזומבים והמרובה משתתפים כאחד, יהיו חינמיים לגמרי. בנוגע למשחק Modern Warfare, התוכן לאחר ההשקה נתון לקנייה דרך ה-Battle Pass או החנות הדיגיטלית שבתוך המשחק.
ראו גם

Call of Duty
Activision
Treyarch
Raven Software
Sledgehammer Games
Moscow Pride '06

| --- | --- |
 בימוי:  ולדימיר איבנוב
 הופק בידי:  ניקולאי אלכסייב 
 שחקנים ראשיים:  ניקולאי אלכסייב, ניקולאי בייב, יבגניה דבריאנסקאיה, פיטר טאצ'ל, לואי-ז'ורז' טין, בריאנד בדפורד, פולקר בק, סופי אין ולד, קלמנטין אוטאן
 מוזיקה:  דיזיירלס
 מדינה:  רוסיה רוסיה
 הקרנת בכורה:  2006 
 משך הקרנה:  84 דקות
 שפת הסרט:  רוסית, אנגלית
 סוגה:  סרט תיעודי, סרט להט"בי
 תקציב:  Gayrussia.ru - נותן החסות של הסרט
 פרסים:  מועמדות לפרס טדי
 דף הסרט ב־IMDb
 
"Moscow Pride '06" הוא סרט תיעודי המתאר את אירועי ההכנות וקיום מצעד הגאווה הראשון במוסקבה במאי 2006, בפעם הראשונה ברחבי רוסיה.
תקציר

הסרט התיעודי מציג את האירועים שהתרחשו סביב קיום מצעד הגאווה הראשון של מוסקבה, בירת רוסיה, בין ה-25 ל-27 במאי 2006.
מספר מוקדים של הסרט כוללים את הפסטיבל הנורדי, תחרות תרבות הלהט"ב הרוסית, הרצאתו של מרלין הולנד על סבו הסופר אוסקר ויילד, והכנס העולמי הראשון של ציון היום הבינלאומי נגד הומופוביה (IDAHO).
"Moscow Pride '06" מתמקד גם בצרות סביב הקרמלין ובית עיריית מוסקבה כאשר המשתתפים התאספו למחות על איסור קיום המצעד בעיר וכן על החלטת בית המשפט המחוזי בטברסקי לאשר את איסורו של ראש העיר יורי לוז'קוב על התרת ציונו.
הסרט לא נמצא באינטרנט ואינו זמין בדי וי די בעוד ניתן להשיג עותקים ממקורו מארגון זכויות הלהט"ב הרוסי, "Gayrussia.ru".
הקרנה פרטית ראשונה במוסקבה

הסרט התיעודי הוקרן לראשונה במהלך הקרנה פרטית במרכז הסרטים הלאומי במוסקבה בה התכנסו כ-60 אורחים בהזמנת במאי ומפיק הסרט ניקולאי אלכסייב. עיתונאים גרמנים מהערוצים: "RTL Television" ו-"ZDF" נכללו בין האורחים.
בהקרנת הבכורה, ניקולאי אלכסייב, המארגן הראשי של מצעד הגאווה במוסקבה ומייסד ארגון הלהט"ב "Gayrussia.ru" הצהיר באומרו:
"אנחנו גאים כי הסרט הזה הוא יצירה חשובה שתישאר בהיסטוריה. זהו הסרט התיעודי הארוך הראשון שעוסק בנושאי להט"ב שהתרחש ברוסיה. מדובר בעדות חיה שתופץ ברוסיה ומחוצה לה. אני שמח לראות שצמח דור חדש של פעילים. קונפורמיזם ופסימיות נמצאים כעת מאחורינו. הצלחנו לייצר תשוקה ולקוות שהיא תמצא את דרכה לליבם של חברים רבים בקהילת הלהט"ב ברוסיה ותחייה את רוח האקטיביזם".
הקרנה פרטית ראשונה במוסקבה > תגובות

ולדימיר איבנוב, במאי הסרט, הצהיר באומרו כי "אני מאוד גאה שלקחתי חלק באירוע הזה". ההקרנה הראשונה ציינה גם את יום הולדתו ה-60 של איבנוב ו-35 שנות הקריירה שלו בתעשיית הקולנוע הרוסית. הפעילה יבגניה דבריאנסקאיה (אשתו לשעבר של אלכסנדר דוגין) תיארה את מהדורת 2006 של המצעד כ-"אירוע שיישאר בהיסטוריה לנצח" בעוד דבריאנסקאיה, מנהיגת התנועה הלסבית הרוסית, נעצרה מול בניין עיריית מוסקבה ביום ציונו. ניקולאי בייב, אחד ממארגניו, הצהיר כי "הצלחנו להכניס את נושא ההומוסקסואליות לבתים באמצעות התקשורת".
ולאד אורטנוב, עורך לשעבר של Argo, אחד ממגזיני הלהט"ב הוותיקים ברוסיה, תיאר את הסרט כ-"מסמך היסטורי אנושי גדול שיאמר הרבה לדורות הבאים". ניקולאי חרמוב, מנהיג תנועת "הרדיקלים הרוסים" באותה תקופה, התנועה הפוליטית הראשונה שתמכה בקיום המצעד במוסקבה, אמר כי "הסרט הזה מראה שיש משהו חזק מאחורי גאוות ההומואים ולא רק רצון של אנשים ללכת ברחובות". תמרה ב', שתיארה את עצמה כגמלאית הטרוסקסואלית הצהירה כי "עכשיו, אני מבינה מה קרה במוסקבה ומדוע הם ארגנו את הפעולה הזו. אבל למרבה הצער, באקלים הפוליטי הנוכחי ברוסיה רוב האוכלוסייה לעולם לא תראה אותו מאחר שהטלוויזיה המקומית תתעלם ממנו".
פסטיבל הסרטים הבינלאומי ה-57 בברלין

הסרט התיעודי נבחר במהדורת פסטיבל הסרטים הבינלאומי ה-57 בברלין בפברואר 2007 והוצג בתוכנית הרשמית של קטגוריית הסרטים התיעודיים בעת הפסטיבל. הסרט השתתף בנוסף בתחרות על פרס טדי, פרס בינלאומי המוענק לסרטי קולנוע בעלי תוכן של תרבות להט"ב.
במהלך הפסטיבל התקיימו שלוש הקרנות שונות של הסרט:
בית הקולנוע "קולוסיאום", ב-11 בפברואר בשעה 15:30 (בכורה עולמית)
בית הקולנוע "סינסטאר 7", ב-14 בפברואר בשעה 20:00
בית הקולנוע "סינסטאר 7", ב-15 בפברואר בשעה 14:30
ניקולאי אלכסייב, ולדימיר איבנוב ויבגניה דבריאנסקאיה השתתפו בהקרנות בברלין. במהלך הבכורה העולמית ב-11 בפברואר, הוביל וילנד ספק, ראש מדור "Panorama" ואחד ממייסדי טקס פרסי טדי החל בדיון על הסרט. פולקר בק, חבר הפרלמנט הגרמני אשר הותקף במהלך השתתפותו במצעד, הוצג בסרט והופיע כדי לענות על שאלות מהקהל יחד עם אלכסייב, איבנוב ודבריאנסקאיה.
כהקדמה לסרט הצהיר הבמאי הגרמני וילנד ספק מנאומו על הבמה כי "אפילו כאן בברלין היינו צריכים לפנות לעזרת המשטרה כדי להימנע מכל תקרית... זו הוכחה נוספת לקשיים שהמארגנים ומשתתפי מצעד הגאווה של מוסקבה צריכים להתמודד עימם". ספק התכוון לנוכחות המשטרה בתיאטרון לאחר שהתקבלו איומים לתקריות פיגועים מצד לאומנים גרמנים לפני הקרנת הבכורה. נוכחתו של ספק הוגדרה כנדירה ביותר בהקרנות מסוג זה.
במהלך טקס פרסי טדי ב-16 בפברואר הוזמן פולקר בק כנואם במהלך הטקס. בזמן ששיתף את הקהל בקשיים איתם מתמודדת קהילת הלהט"ב בפולין ורוסיה, הוצגו תמונות המתקפות נגד בק במהלך השתתפותו על מסכים גדולים. ראש עיריית ברלין, קלאוס ווברייט, אשר נכח באירוע, הציג בפני הקהל את אלכסייב ודבריאנסקאיה באומרו,
"מארגני מצעד הגאווה האמיצים ממוסקבה, אשר מסכנים את חייהם, ערכו את האירוע בבירת רוסיה שנאסר על ידי רשויות העיר".
הקרנות משניות

לונדון, הממלכה המאוחדת, מרץ 2007, פסטיבל הסרטים של האגודה ההומניסטית הגאה (GALHA) הציג את הסרט בשבת ה-17 בחדר ההקרנה הפרטי במלון "One Aldwych".
לוצרן, שווייץ, נובמבר 2007, הסרט הוצג ביום ראשון ה-18 בשעה 18:30 בחדר ההקרנה "Stattkino" במהלך פסטיבל הפנורמה הוורודה "LesBISchwules Luzern". לפני ההקרנה הוזמן ניקולאי אלכסייב להצגתו בעודו ענה על שאלות מהקהל. את הטקס הנחה כריסטוף שמיט.
הקרנות משניות > גרסה מקוצרת

גרסה בת 12 דקות של הסרט התיעודי הופקה מיד אחרי ציון המצעד הראשון במוסקבה. היא הוצגה לראשונה יום לפני קיום מצעד הגאווה בטורינו, איטליה ב-16 ביוני 2006 בשעה 18:00 במרכז הכנסים של אזור פיימונטה".
הערות שוליים

↑  Moscow Gay Pride Documentary Premiers at National Film Center, web.archive.org, ‏2011-01-05
↑  Moskva. Pride '06 | Moscow Gay Pride Festival | Moskau. CSD '06, www.berlinale.de (באנגלית)
↑  Teddy Award - The official queer award at the Berlin International Film Festival, diaries.teddyaward.tv
↑  Movie festival features Moscow Pride documentary, PinkNews | Latest lesbian, gay, bi and trans news | LGBT+ news, ‏2007-03-07 (באנגלית בריטית)
↑  Wayback Machine, web.archive.org, ‏2011-07-21
ניקולאי אלכסייב, נעצר במהלך ציון מצעד הגאווה הראשון במוסקבה, 27 במאי 2006
חוברת אשר הודפסה להצגת הסרט התיעודי
ניקולאי אלכסייב במהלך פסטיבל הסרטים הבינלאומי בברלין בפברואר 2007 בעת טקס פרסי טדי בהצגת הסרט התיעודי
Call of Duty: Modern Warfare 2

| --- | --- |

 כללי
 תאריך הוצאה:  10 בנובמבר 2009
 סוגה:  משחק ירי בגוף ראשון
 פיתוח:  Infinity Ward
 הוצאה לאור:  Square Enix 
 ארץ מקור:  ארצות הברית 
 שפות:  אנגלית, איטלקית, ספרדית, גרמנית, צרפתית, רוסית 
 הפצה:  Activision
 עיצוב:  Mackey McCandlish
 סדרה:  Call of Duty
 דרישות תוכנה
 מנוע משחק:  IW 4.0
 מצבי משחק:  יחיד, משחק רשת
 דירוג:  18+
 פלטפורמות:  Windows, Xbox 360 ו-PlayStation 3
 המשחק הקודם:  Call of Duty: World at War
 המשחק הבא:  Call of Duty: Black Ops
 דרישות מערכת
 מעבד:  Intel Pentium 4 3.2 GHz או AMD Athlon 64 3200+ או טוב יותר אך נתמך
 זיכרון:  1GB
 כרטיס מסך:  256MB nVidia GeForce 6600GT או טוב יותר, או ATI Radeon 1600XT או טוב יותר עם תמיכה ב-DirectX 9.0c
 מקום פנוי:  12GB
 מערכת קול:  100% תמיכה ב-DirectX 9.0c
 www.modernwarfare2.com
 
Call of Duty: Modern Warfare 2 הוא מסוגת פעולה מגוף ראשון שפותח על ידי Infinity Ward והופץ על ידי Activision ל-Windows, PlayStation 3 ו-Xbox 360. ההכרזה הרשמית על המשחק הייתה בפברואר 2009, ושיווקו החל ב-10 בנובמבר 2009. המשחק הוא השישי בסדרת Call of Duty והמשך ישיר ל-Call of Duty 4: Modern Warfare. המשחק זכה להצלחה מרובה וכבר ביום הראשון להשקתו בעולם נמכרו כ-4.7 מיליון עותקים רק בארצות הברית ובבריטניה.
משחקיות

בדומה למשחקים הקודמים בסדרה, השחקן משחק דמויות שונות במערכה לשחקן יחיד לפי הסיפור. עלילת המשחק מתרחשת באפגניסטן, בוושינגטון, בריו דה ז'ניירו, בסיביר, וכו'.
המשחק כולל גם 23 משימות "ספק אופס" שאינן קשורות לעלילה. את רוב המשימות ניתן לשחק לבד, אך ישנן משימות שבהן יש צורך בשחקן נוסף. המשימות הללו מחולקות ל-5 חלקים וכדי לעבור לחלק הבא יש להשיג מספר כוכבים קבוע שניתן על פי טיב העשייה של המשימות הקודמות. בסיום כל משימה מופיע מידע על הביצוע, זמן הביצוע ומספר אויבים שנהרגו.
ביקורת על המשחק

על המשחק הושמעו ביקורות רבות מגורמים שונים ברחבי העולם.
המשחק קיבל ציון של 92 מתוך 100 על ידי משתמשים של Online FPS by Steam.
ביקורת על המשחק > ביקורת על גרסת המחשב

ב-18 בנובמבר 2009, הודיע רוברט באולינג, מנהל הקהילות של חברת Infinity Ward, שהמשחק מאפשר חיבור לשרתי החברה בלבד ובאופן אוטומטי, במשחק מרובה המשתתפים בדומה לגרסאות הקונוסולות. הדבר עורר מחאה מהרבה שחקנים ממספר סיבות עיקריות: לא תהיה אפשרות לארגן תחרויות ללא שיתוף פעולה מצד החברה, לא יוכלו לשחק במפות שנוצרו על ידי הגולשים ושחקנים מחוץ לארצות הברית חששו שלא יוכלו לשחק והם יתקלו בלאגים (לאג הוא עיכוב תקשורתי בין מספר מחשבים, בתקשורת נתונים,). החששות מלאגים התבררו ברובם כלא מוצדקים, כאשר שחקנים נתקלו בלאגים פעמים בודדות בלבד.
ביקורת על המשחק > המשימה "בלי רוסית"

אחת מהמשימות הראשונות במשחק נקראת "No Russian" ("בלי (לדבר ב)רוסית"). בתחילת המשימה מאקרוב אומר לצוות שלו לא לדבר רוסית על מנת לא לחשוף את זהותם כרוסים - ומכאן משמעות השם. במשימה זו משחק השחקן סוכן CIA תחת כיסוי הנאלץ להשתתף בפיגוע ירי בנמל תעופה עם קבוצת טרוריסטים על מנת למנוע את חשיפתו. לפני תחילת השלב מוזהר השחקן כי התוכן בשלב כולל ירי בחפים מפשע, ומוצגת לו האפשרות לדלג על המשימה.
המשימה עוררה פולמוס אף לפני התאריך בו התחיל השיווק הרשמי למשחק, לאחר שסרטון ובו נראה השלב המדובר הודלף לציבור.
ממשלת רוסיה ביקשה שהמשחק ימכר בשטחה ללא משימה זו מכיוון שלדעתה הוא מציג אותה כמדינה המעודדת טרור. אקטיביז'ן נענתה לבקשתה, אספה את המשחק מהחנויות ושיווקה אותו מחדש, כעת המשימה המדוברת תתחיל רק לאחר ביצוע הפיגוע, כשהטרוריסטים נלחמים מול כוחות הביטחון.
דמויות

קפטן ג'ון סואפ מקטוויש חבר טוב של קפטן פרייס.
קפטן ג'ון פרייס מפקדו של סואפ וחברו הטוב ביותר.
גרי "רוץ'" סנדרסון הוא אחת הדמויות הראשיות, הוא אילם.
סיימון "גוסט" ריילי חבר טוב של רוץ' וחייל ביחידתו נרצח לקראת סוף המשחק.
סמל פולי מפקד של פלוגת הריינג'רס טוב לב ונחמד ומקפיד להסביר לחיילים מה צריך לעשות בצורה מדויקת.
רב"ט דון סגנו של פולי מסייע לשחקן במשימות רבות.
טוראי ג'יימס רמירז חייל ביחידתו של רוג'רז אילם ולכן לא מדבר.
רב"ט יוסף אלן \אלכסיי בורודין חייל ביחידתו של ג'יימס רמירז לא ידוע איך הוא נראה אך שומעים באחת המשימות את הקול שלו נאלץ להשתתף בפיגוע ובסופו הוא נרצח על ידי מאקרוב.
ניקולאי חייל טוב לב ומפקד של צבא רוסיה מסייע לסואפ פרייס ויחידתם במשימות רבות.
אוברלורד הרמטכ"ל של צבא ארצות הברית פרש מיחידתו של שפרד לאחר שגילה ששפרד הוא בוגד.
גנרל שפרד המפקד של הצבא האמריקאי לשעבר צבוע שרוצה להרוג את מאקרוב לבד ולכן רצח את גוסט ורוץ' נהרג בסוף המשחק על ידי סואפ.
יחידתו של שפרד \שדו קומפני יחידה של חיילים צבועים שעוזרים לשפרד נהרגו במשימות האחרונות על ידי פרייס וסואפ.
ולדמיר מאקרוב האויב המשני במשחק רצח את אלן נהרג ב-MW3 על ידי פרייס.
אלחנדרו רוחאס מאפיונר ברזילאי שעובד עם מאקרוב נהרג בברזיל על ידי רוץ'.
משחק מרובה משתתפים

במשחק זה ישנן 70 רמות שאותן השחקן צריך לעבור, החל מטוראי וכלה במפקד ראשי (commander). בכל רמה נפתחים כלי נשק ועזרים למשחק (perks). במשחק זה ישנו בסך הכל 26 מפות, קבועות מראש ואין אפשרות ליצור מפות אחרות. בדומה למשחק call of duty 4, גם כאן מעורבים בונוסים לשחקנים אשר עושים הריגות רצופות (kill streak). במשחק הזה שחקן יכול לבחור בשלושה בונוסים בלבד.